stanford-oval/wikipedia huggingface dataset:
SpaceEngine
יכולות > קיטלוג עצמים

העצמים שכלולים בקטלוג של התוכנה הם אוסף של מספר קטלוגים, אשר כולל כוכבים שקוטלגו על ידי הלוויין היפרקוס (אנ'), גלקסיות מקטלוגי NCG ו-IC, ערפיליות ידועות וכלל כוכבי הלכת החוץ-שמשיים שהתגלו וכוכבי האם שלהם, חורים שחורים, קוואזרים, כוכבי נייטרונים ופולסרים.
יכולות > ויקי ומקומות

לתוכנה יש מסד נתונים בסגנון ויקי אשר מכיל מידע מפורט לכל העצמים שנמצאים בסמוך למיקום המשתמש ומאפשרת למשתמש ליצור שמות ותיאורים מותאמים אישית. כמו כן, התכונה מכילה מסד נתונים למקומות, בה משתמש יכול לשמור את מקומו ולחזור לאותה נקודה בעתיד.
מגבלות

אף על פי שעצמים הנמצאים כחלק ממערכת כוכבי לכת נמצאים בתנועה וכוכבים סובבים סביב עצמם וסובבים סביב הכוכב השני במערכת בינארית, תנועה עצמית של גרמי השמיים לא קיימת וגלקסיות נמצאות במיקום קבוע ואינו מסתובבות.
רוב הגשושיות האמיתיות כמו וויאג'ר 2 אינן קיימות בתוכנה.
ספיגת אור בין-כוכבית לא קיימת ולא מסומלצת במנוע.
פיתוח

פיתוח התוכנה החל ב-2005, כאשר הגרסה הראשונה יצאה ביוני 2010. התוכנה נכתבה בשפת C++. המנוע הגרפי משתמש בממשק OpenGL לרנדור ומשתמשת בהצללות שנכתבו בשפת GLSL (אנ').
ב-27 במאי 2019, עמוד התוכנה בחנות הווירטואלית Steam עלה לאוויר על מנת להתוכנן לקראת שחרור הגרסה הראשונה של התוכנה אשר תהיה בתשלום, 0.990 beta.
נכון ליולי 2020, SpaceEngine זמינה למערכת ההפעלה Windows בלבד, אך רומניוק הכריז כי יש לו תוכניות להתאים את התוכנה גם למערכות ההפעלה macOS ולינוקס בעתיד.
פרויקט ארכיון Space Engine

פרויקט ארכיון Space Engine הוא אתר אשר מאפשר איגוד של כלל האובייקטים שהתגלו על ידי משתמשי הקהילה בתוכנה.
כמו כן, זהו הכלי הדיגיטלי הראשון אשר משתמש במערכת השיתוף של מחולל הכתובות בתוכנה.
הערות שוליים

1 2 3 4  ולדימיר רומניוק, Space Engine - Frequently Asked Questions, אתר spaceengine.com (באנגלית)
↑  גאורגי דבורסקי, New simulation is as close to traveling through space as it gets, אתר Gizmodo, ‏‏7 באוקטובר 2012 (באנגלית)
↑  תומאס טמבלין, Man Builds Massive Virtual Universe You Can Download And Explore, אתר הפינגטון פוסט, ‏21 באוקטובר 2014 (באנגלית)
↑  קארה אליסון, 2012: A Space Engine, אתר Rock, Paper, Shotgun, ‏‏11 במרץ 2012 (באנגלית)
↑  Space Engine - Frequently Asked Questions, ‏אוחזר ב-30 בספטמבר 2015 (באנגלית)
↑  סטפן ווילק, Mit Space Engine 0.97 das Weltall erkunden: Faszinierende Ansichten des Universums, אתר PCGH, ‏‏10 במאי 2013 (בגרמנית)
↑  «Интервью с разработчиком SpaceEngine - Владимиром Романюком», אתר Elite-Games.ru, ‏‏12 במרץ 2012 (ברוסית)
↑  Steam Store Page is Live!, אתר spaceengine.com, ‏‏27 במאי 2019 (באנגלית)
↑  Space Engine - Funding and Donations, אתר spaceengine.com, ‏אוחזר ב-18 בינואר 2017 (באנגלית)
↑  Space Engine Archive Project (באנגלית)
Santana (אלבום, 1971)

Santana  (מכונה גם Santana III) הוא אלבומה השלישי של להקת סנטנה. האלבום הוקלט באולפני קולומביה בסן פרנסיסקו בין ינואר ליולי 1971, ויצא לשווקים בספטמבר אותה שנה.
אלבום זה היה האלבום האחרון בו השתתפו כל חברי הלהקה שהופיעו בוודסטוק. בשנים 1998 ו-2006 יצאו גרסאות חדשות לאלבום. (גרסת 2006 נקראה Legacy Edition)‏
האלבום היה הנמכר ביותר בין 13 בנובמבר ל-17 בדצמבר 1971 בדירוג "Billboard 200".
הרכב הלהקה באלבום

קרלוס סנטנה - גיטרה, קולות, והפקה
גרג רולי - קלידים, פסנתר, ושירה
ניל שון - גיטרה, והפקה
דייוויד בראון - גיטרה בס, טכנאי קול, והפקה
מייקל שריב - תופים, כלי הקשה, והפקה
חוזה "צ'פיטו" אריאס - טימבלס, כלי הקשה, קונגה, והפקה
מייק קארבלו - תוף מרים, כלי הקשה, קונגה, הפקה, ושירה
רשימת השירים

| בגרסת 2006 נוספו שלושה שירים שהוקלטו בהופעה ב"פילמור וסט"> מס' | בגרסת 2006 נוספו שלושה שירים שהוקלטו בהופעה ב"פילמור וסט"> שם | בגרסת 2006 נוספו שלושה שירים שהוקלטו בהופעה ב"פילמור וסט"> לחן | בגרסת 2006 נוספו שלושה שירים שהוקלטו בהופעה ב"פילמור וסט"> משך | בגרסת 2006 נוספו שלושה שירים שהוקלטו בהופעה ב"פילמור וסט">  | בגרסת 2006 נוספו שלושה שירים שהוקלטו בהופעה ב"פילמור וסט">  | בגרסת 2006 נוספו שלושה שירים שהוקלטו בהופעה ב"פילמור וסט">  | בגרסת 2006 נוספו שלושה שירים שהוקלטו בהופעה ב"פילמור וסט">  | בגרסת 2006 נוספו שלושה שירים שהוקלטו בהופעה ב"פילמור וסט">  | בגרסת 2006 נוספו שלושה שירים שהוקלטו בהופעה ב"פילמור וסט">  |
| --- | --- | --- | --- | --- | --- | --- | --- | --- | --- |
| 1. | Batuka  | חוזה "צ'פיטו" אריאס, דייוויד בראון, מייק קארבלו, גרג רולי, ומייקל שריב | 3:34 |  |  |  |  |  |  |
| 2. | No One to Depend On  | גרג רולי, ומייק קארבלו | 5:31 |  |  |  |  |  |  |
| 3. | Taboo  | חוזה "צ'פיטו" אריאס, וגרג רולי | 5:34 |  |  |  |  |  |  |
| 4. | Toussaint L'Overture  | סנטנה, חוזה "צ'פיטו" אריאס, דייוויד בראון, מייק קארבלו, גרג רולי, ומייקל שריב | 5:57 |  |  |  |  |  |  |
| 5. | Everybody's Everything  | דייוויד בראון, קרלוס סנטנה | 3:33 |  |  |  |  |  |  |
| 6. | Guajira  | חוזה "צ'פיטו" אריאס, דייוויד בראון | 5:45 |  |  |  |  |  |  |
| 7. | Jungle Strut  | ג'ין אמונס | 5:23 |  |  |  |  |  |  |
| 8. | Everything's Coming Our Way  | סנטנה | 3:15 |  |  |  |  |  |  |
| 9. | Para Los Rumberos  | טיטו פואנטה | 2:51 |  |  |  |  |  |  |
| 10. | Batuka  |   | 3:41 |  |  |  |  |  |  |
| 11. | Jungle Strut  |   | 5:59 |  |  |  |  |  |  |
| 12. | Gumbo  |   | 5:26 |  |  |  |  |  |  |
אבל, מלך דנמרק

אָבֶּל (בדנית: Abel; ‏1218 – 29 ביוני 1252) היה דוכס שלזוויג מ-1232 ועד 1252 ומלך דנמרק מ-1250 ועד למותו. הוא היה בנם של ולדמר השני, מלך דנמרק ושל אשתו השנייה, ברנגריה מפורטוגל ואחיהם של אריק הרביעי וכריסטופר הראשון.
כדוכס שלזוויג, נכנס אבל לעימות עם אחיו, המלך אריק הרביעי, שנרצח ב-1250. אבל נחשד בכך שעמד מאחורי הרצח. לאחר שנשא שבועה כדי להסיר מעצמו את החשדות, הוא נבחר להיות מלך. לאחר תקופה קצרה הוא נהרג בפעילות צבאית בפריזיה.
תקופת מלכותו של אבל הייתה הקצרה ביותר מבין כל מלכי דנמרק שמלכו מאז המאה ה-9. הוא היה אביה של שושלת של דוכסי שלזוויג שנקראה על שמו ושלטה בדוכסות עד 1375.
ראשית חייו

ב-1232, כאשר נבחר אחיו, אריק, להיות המלך השותף של אביהם, ולדמר השני ויורשו בכוח, נבחר אבל לרשת את אחיו בתור דוכס שלזוויג.
ב-1237 הוא נשא לאישה את מטילדה מהולשטיין, בתו של אדולף הרביעי, רוזן הולשטיין. לאחר שאדולף פרש מתפקידו כרוזן למנזר פנציסקני באותה שנה, שימש אבל במשך כמה שנים כעוצר של שני גיסיו הקטינים, יוהאן הראשון וגרהרד הראשון.
דוכס שלזוויג

לאחר מותו של ולדמר השני ב-1241, עלה אחיו של אבל, אריק, לכס מלכות דנמרק כאריק הרביעי. בשנים הבאות נלחם אבל כנגד אחיו בנסותו להשיג עצמאות לדוכסות שלזוויג. הוא פלש לתוככי דנמרק והגיע צפונה עד לרנדרס, נקם בתומכיו של אריק ועבר לפין. שנה לאחר מכן השיב אריק מכה ומאוחר יותר הפתיע את חיל המצב של אבל בשלזוויג, ואילץ את בתו הצעירה של אבל, סופי, להימלט "בלי נעליה לרגליה".
הלחימה נמשכה עד שאחותו של אבל, סופי, תווכה בשביתת נשק בין האחים שהחזיקה מעמד עד 1250, כאשר אריק נרצח בעת שהתארח במעונו של אבל בשלזוויג.
מלך

אריק הרביעי נרצח על ידי מנהל משק הבית של אבל, לייב גודמונסן ועל ידי אחרים. גופתו כרותת הראש הושלכה למימי מפרץ שלין.
למרות שאבל ו-24 אנשי אצולה נשבעו באופן רשמי שלא היה לו כל חלק ברצח, מקובל להאמין שאריק נרצח על פי בקשתו של אבל. על כך הייתה מקובלת אז האמרה: "הבל (אבל) על פי שמו, קין על פי מעשיו" (בדנית: Abel af navn, Kain af gavn).
לאחר שניקה את עצמו מהחשדות על ידי נשיאת שבועה, הוכרז אבל כמלך דנמרק באספה שהתכנסה בוויבורג ב-1 בנובמבר 1250.
מותו

תקופת מלכותו של אבל ארכה שנה וחצי בלבד. הוא קיבל ידיעה שאיכרי פריזיה, בהנהגתו של סיקו סיירדמה, סירבו לשלם מיסים. אבל קיבץ צבא כדי להענישם. בהיותו בן 33 הוא נהרג על ידי יצרן גלגלי עגלות בשם הנר על גשר הוסום ליד אידרשטדט (כיום בגרמניה) ב-29 ביוני 1252.
באותה עת הוחזק בנו של אבל כבן ערובה על ידי הארכיבישוף של קלן, וכך הוכתר אחיו הצעיר של אבל, כריסטופר הראשון כמלך דנמרק ביום חג המולד של 1252 בקתדרלת לונד.
לאחר מות בעלה, נכנסה המלכה מטילדה למנזר אך מאוחר יותר היא עזבה אותו. ב-1261 היא נישאה בשנית לאציל השוודי בירגר יארל.
מורשתו

רוב בני התקופה ראו במותו הפתאומי של אבל כעונש משמיים שהוטל עליו על רציחת אחיו. כשגופתו של אבל הייתה מונחת בקתדרלת שלזוויג, שמעו הנזירים קולות מוזרים בלילה. הם טענו שהם היו נפחדים מדי כדי להיכנס לכנסייה לאחר מכן. הם האמינו שהייתה זו רוחו הרשעה של אבל שהתהלכה שם בלילה. כתוצאה מכך, נלקחה גופתו של המלך אל מחוץ לכנסייה ונקברה ליד טירת גוטורפ שמחוץ לעיר שלזוויג. מישהו נעץ כלונס עץ בחזהו של אבל כדי להבטיח שהוא יישאר בקברו. זמן רב לאחר מכן נאמר שרוחו של המלך לא מצאה מנוחה ומעת לעת נשמעו דיווחים על אדם עם פנים שחורות רכוב על סוס לבן ועל כלבי ציד זוהרים ברחבי הביצות והיערות של שלזוויג.
צאצאיו של אבל שלטו בדרום יוטלנד עד 1375, לרוב בשיתוף פעולה עם קרוביהם בהולשטיין ועקב כך נוצרה בעיה קבועה לממשלת דנמרק. משמעות העובדה שהם שלטו שם הייתה בסופו של דבר הפרדה בין פריזיה, הולשטיין ורובה של שלזוויג משאר שטחי דנמרק. נינו של אבל, ולדמר השלישי מלך תקופה קצרה על דנמרק לפני שהודח מכיסאו, אך צאצאיו של אבל חזרו לכס המלוכה הדני דרך נינתו, הלוויג משלזוויג, שנישאה לולדמר הרביעי, מלך דנמרק. אך למרות שקו הירושה של הלוויג נקטע עם מותו של כריסטופר השלישי, יורשו, כריסטיאן הראשון היה צאצאו של אבל דרך בתו סופיה, כך שלמעשה, כל מלכי דנמרק שמלכו לאחר מכן, היו צאצאיו של אבל.
Santana (אלבום, 1969)

Santana הוא אלבום הבכורה של להקת סנטנה. האלבום הוקלט במאי 1969, יצא לשווקים באוגוסט וזכה לפרסום ולהצלחה לאחר הופעתה המוצלחת של הלהקה בפסטיבל וודסטוק באמצע אוגוסט 1969. האלבום יצר סגנון חדש ברוק שכונה "רוק לטיני" וערב סגנונות מוזיקליים שונים; בהם: מוזיקה אפרו-קובנית, בלוז, רוק, ג'אז ופאנק.
בשנת 2003 דורג האלבום במקום ה-150 ברשימת האלבומים הגדולים בכל הזמנים של המגזין רולינג סטון.
הרכב הלהקה באלבום "סנטנה"

קרלוס סנטנה - גיטרה חשמלית ושירה
גרג רולי - אורגן האמונד, פסנתר ושירה
דייוויד בראון - גיטרה בס
מייק קארבלו - טימבלס, תופי קונגה וכלי הקשה
מייקל שריב - תופים
חוזה "צ'פיטו" אריאס - טימבלס, תופי קונגה וכלי הקשה
רשימת השירים

| מס' | שם | לחן | משך |
| --- | --- | --- | --- |
| 1. | Waiting  | סנטנה | 4:07 |
| 2. | Evil Ways  | הנרי קלרנס | 3:58 |
| 3. | Shades of Time  | סנטנה | 3:13 |
| 4. | Savor  | סנטנה | 2:47 |
| 5. | Jingo  | באבטונדה אולאטונג'י | 4:23 |
| 6. | Persuasion  | סנטנה | 2:36 |
| 7. | Treat  | סנטנה | 4:46 |
| 8. | You Just Don't Care  | סנטנה | 4:37 |
| 9. | Soul Sacrifice  | סנטנה | 6:34 |
| משך כולל: | משך כולל: | משך כולל: | 37:29 |
הערות שוליים

↑  Santana [Legacy Edition, אתר allmusic
| --- | --- |
בקרת זהויות :  MusicBrainz release group: cbe55545-7a3e-3f8c-8c5f-33984a818e91
Santana Live at the Fillmore

Santana Live at the Fillmore הוא אלבום הופעה מאת להקת סנטנה. האלבום הוקלט בדצמבר 1968, ויצא לשווקים ב-11 במרץ 1997.
חברי הלהקה באלבום

קרלוס סנטנה - גיטרה ושירה
גרג רולי - פסנתר ושירה
דייוויד בראון - גיטרה בס
בוב ליווינגסטון - תופים
מרקוס מאלון - תופי קונגה
רשימת השירים

| מס' | שם | לחן | משך |
| --- | --- | --- | --- |
| 1. | Jingo  | קרלוס סנטנה ובבטונדה אולטונג'י | 9:38 |
| 2. | Persuasion  | גרג רולי | 7:05 |
| 3. | Treat  | קרלוס סנטנה, גרג רולי, ודייוויד בראון | 9:37 |
| 4. | Chunk a Funk  | קרלוס סנטנה וגרג רולי | 5:58 |
| 5. | Fried Neckbones  | ווילי בובו ומלווין לאסטייה | 10:09 |
| 6. | Conquistadore Rides Again  | המילטון | 8:40 |
| 7. | Soul Sacrifice  | קרלוס סנטנה, גרג רולי, חוזה "צ'יפיטו" אריאס, ודייוויד בראון | 14:29 |
| 8. | As the Years Go By  | דון רובי | 7:49 |
| 9. | Freeway  | גרג רולי וקרלוס סנטנה | 30:15 |
| משך כולל: | משך כולל: | משך כולל: | 51:09 |
אדנה קבב

| --- | --- |

 
 מאכלים
 סוג:  בשר
 על שם:  אדנה 
 מטבח:  טורקי
 אזור מוצא:  אדנה
 מוצא:  טורקיה טורקיה
 אופן הגשה:  חם
 מרכיבים עיקריים:  בשר טחון
 
אדנה קבב (בטורקית: Adana kebabı) הוא קבב טורקי מסורתי שמקורו בעיר אדנה שבדרום טורקיה.
המאכל מורכב מבשר בקר או כבש המעורבבים יחד עם שומן ונצלים על רוטיסרי אנכי.
נהוג להגיש את המאכל חם כשהוא בליווי תבלין סומאק, פלפל חריף, ירקות טריים, בצל, פיתה ויוגורט.
למאכל גרסאות שונות ומלבד הגרסה הטורקית, קיימת גרסה הנקראת אורפה קבב (Urfa Kebab) וגרסאות נוספות הנפוצות בעיקר באזרבייג'ן, ארמניה, קזחסטן וקירגיזסטן.
אדנה קבב נחשב לשילוב בין תרבות טורקית לערבית והוא הומצא בעיר בירצ'יק (Birecik) שבאזור חלב, סוריה.
בשנת 2005, קבב אדנה נרשם כסימן מסחר המזוהה עם העיר אדנה.
הערות שוליים

↑  Adana Kebab, Takeaway.com
↑  Adana kebap | Traditional Lamb Dish From Adana | TasteAtlas, www.tasteatlas.com
↑  Adana Kebab 101: Understanding the Dish and its Ingredients - Mamafatma, ‏2023-02-27 (ב־Canadian English)
↑  Lokum controversy raises awareness of GIs, MIP, ‏2007-12-01 (באנגלית)
↑  History of Adana Kebab - Turkish Cuisine in Las Vegas, ‏2021-07-06 (באנגלית אמריקאית)
↑  Turkey's bold move: Döner kebab trademark sparks European feud, Daily Wrap, ‏2024-05-30 (באנגלית)
Santana Brothers

Santana Brothers הוא אלבום אולפן מאת קרלוס סנטנה, אחיו חורחה סנטנה, ואחיינו קרלוס הרננדז. האלבום דורג במקום ה-191 במצעד הבילבורד 200 של 1994.
הנגנים באלבום

קרלוס סנטנה - גיטרה וכלי הקשה
חורחה סנטנה - גיטרה
קרלוס הרננדז - גיטרה
קארל פראזו -  תופי קונגה, טימבלס, ותופים
מיירון דאב - גיטרה בס
וואלפרדו רייס - תופים
רשימת השירים

| מס' | שם | לחן | משך |
| --- | --- | --- | --- |
| 1. | Transmutation/Industrial  | קרלוס וחורחה סנטנה | 6:11 |
| 2. | Thoughts  | קרלוס הרננדז | 2:49 |
| 3. | Luz Amor y Vida  | קרלוס סנטנה | 5:07 |
| 4. | En Aranjuez Con Tu Amor  | חואקין רודריגו | 6:04 |
| 5. | (Contigo (With You  | קרלוס וחורחה סנטנה | 4:53 |
| 6. | Blues Latino  | קרלוס הרננדז, קרלוס סנטנה, וחורחה סנטנה | 5:44 |
| 7. | La Danza  | קרלוס הרננדז, קרלוס סנטנה וחורחה סנטנה | 6:53 |
| 8. | Brujo  | קרלוס הרננדז וקרלוס סנטנה | 4:06 |
| 9. | The Trip  | קרלוס וחורחה סנטנה | 3:53 |
| 10. | Reflections  | חורחה סנטנה | 3:43 |
| 11. | Morning in Marin  | דג'למה דה אנדראדה | 2:28 |
| משך כולל: | משך כולל: | משך כולל: | 51:51 |
הערות שוליים

1 2  Santana Brothers, discogs.com (באנגלית)
| --- | --- |
בקרת זהויות :  MusicBrainz release group: 70948fbf-f486-34cf-a378-fcdf6be7b19f  NKC: xx0172580  VIAF: 305104306   WorldCat (עם VIAF): 305104306
אברהם זילברשץ

| --- | --- |

זילברשץ, 2009
 לידה:  1 במאי 1947 (בן 77) חיפה, פלשתינה (א"י) 
 מקום לימודים:  הפנימייה הצבאית לפיקוד (1965)  אוניברסיטת המדינה של ניו יורק (1976)  אוניברסיטת סטוני ברוק 
 מנחה לדוקטורט:  Arthur Jay Bernstein, Richard Kieburtz 
 מוסדות:  אוניברסיטת ייל 
 תלמידי דוקטורט:  C. Mohan, Sumit Ganguly, Samuel Lycurgus Grier, Jr., Ernest Samuel Cohen, Khien Mien Chew, Banu Rahime Ozden, Sharad Mehrotra, Donald Spencer Fussell, Iyer Venkateshwaran Ramakrishnan, Raghu Ramakrishnan, Rajeev Rastogi, Robert Lee Read 
 פרסים והוקרה:  עמית ACM (1996)  עמית באגודה האמריקאית לקידום המדע (2010)  עמית IEEE 
 www.cs.yale.edu/~avi/
 
אברהם (אבי) זילברשץ (נולד 1 במאי 1947) הוא מדען מחשב ישראלי אמריקאי, פרופסור למדעי המחשב באוניברסיטת ייל.
ביוגרפיה

נולד בחיפה לוורה ויוסף. למד בפנימייה הצבאית לפיקוד שליד בית הספר הריאלי העברי בחיפה, וסיים בה את לימודיו בשנת 1965. בשנת 1968 עבר לארצות הברית, שם התאזרח. ב-1976 קיבל תואר דוקטור במדעי המחשב מאוניברסיטת סטוני ברוק.
אב לשתי בנות ובן.
קריירה

לאחר קבלת הדוקטורט כיהן זילברשץ כפרופסור באוניברסיטת טקסס עד לשנת 1993. בשנה זו מונה לסגן נשיא במעבדות בל, שם עבד עד 2005. ב-2005 מונה לפרופסור באוניברסיטת ייל, כשעד שנת 2011 עמד בראש המחלקה למדעי המחשב בייל.
מחקריו עוסקים במערכות נתונים, הפעלה, אחסון נתונים וניהול רשתות. זילברשץ רשם כחמישים פטנטים וזכה בכעשרים וחמש מלגות מחקר. לאורך שנותיו באקדמיה הנחה לדוקטורט חמישה עשר סטודנטים.
היה חבר בוועדה המייעצת לענייני מדע וטכנולוגיה לנשיא קלינטון, יועץ לקרן הלאומית למדע (ארצות הברית) ולגופים פרטיים.
זילברשץ הוא מחבר-שותף של מספר ספרי עיון נודעים, וכן כתב מאמרים בנושאי טכנולוגיה ומדיניות שראו אור בניו יורק טיימס, בוסטון גלוב, הרטפורד קורנט, הפינגטון פוסט, ג'רוזלם פוסט, הארץ ועוד.
פרסים והוקרה

1996 - עמית ACM.
1997 - פרס SIGMOD (מטעם ACM)
1998 - פרס קארל ו. קארלסטורם למצוינות בחינוך (ACM)
1998, 1999 ו-2004 - פרס נשיא מעבדות בל על יצירתיות יוצאת דופן והצטיינות טכנולוגית.
2000 - עמית IEEE
2002 - פרס טיילור ל. בות (מטעם IEEE)
2009 - עמית AAAS (אנ')
2019 - פרס "מבחן הזמן" של כנס VLDB (אנ')
חבר באקדמיה למדעים והנדסה של קונטיקט (אנ')
ספרים כמחבר-שותף

הספרים להם זילברשץ מחבר שותף יוצאים במהדורות מעודכנות לפרקים. הרשימה להלן מתייחסת למהדורה הראשונה של כל ספר:
Time-Constrained Transaction Management: Real-Time Constraints in Database Transaction Systems (1996)
Operating System Concepts with Java (2006)
Database System Concepts (2010)
Operating System Concepts (2011)
Operating System Concepts Essentials (2013)
הערות שוליים

↑  אבי זילברשץ, באתר "בהשקט ובבטחה"
↑  Professor Abraham Silberschatz, awards.acm.org (באנגלית)
↑  https://www.computer.org/profiles/abraham-silberschatz
↑  http://www.vldb.org/awards_10year.html
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אברהם זילברשץ".
| --- | --- |
בקרת זהויות :  NLI: 987007275044405171  PLWABN: 9810669141905606  ACM DL: 81410592733  BIBSYS: 90120273  BnF: cb120801560 (data)  CANTIC: a11392587  CiNii: DA0016208X  dblp: s/AbrahamSilberschatz  ISNI: 0000 0000 7970 3139  LCCN: n82162524  LNB: 000187195  MGP: 94554  NDL: 00456577  NKC: xx0039556  NLG: 266266  NLK: KAC199625302  NSK: 000345680  NTA: 069705674  RERO: 02-A003831639  SUDOC: 029106567  VIAF: 9872484   WorldCat (עם VIAF): 9872484
אדנומה

| --- | --- |

 תחום:  אונקולוגיה 
 תסמינים:  דלקת 
 קישורים ומאגרי מידע
 MeSH:  D000236
 סיווגים
 ICD-10:  D12, D35.0, D34, D35.2
 ICD-11:  XH96Q1 
 
צילום של תכשיר היסטולוגי של פוליפ אדנומטוטי מהמעי הגס. מימין - רקמה תקינה עם אפיתל שמור וריבוי תאי גביע המפרישים ריר. משמאל - אדנומה, גרעינים צפופים וצבועים חזק ואיבוד תאי הגביע, צביעת המטוקסילין-אאוזין.
אדנומה (באנגלית: Adenoma) הוא סוג של גידול שפיר בעל מבנה היסטולוגי בלוטי שמקורו לרוב מאפיתל של בלוטות, מרירית דרכי העיכול והסימפונות וגם באיברים נוספים. שמו נגזר מיוונית: אדנו (בלוטה) ואומה (גידול).
במקרים רבים האדנומות הן קטנות ולא גורמות נזק. הן מתגלות באופן אקראי ולכן מכונות בשם Incidentaloma. אדנומה יכולה לגרום לנזק בגלל:
אפקט נפח – לחץ על רקמות חיוניות כמו בהיפופיזה.
הפרשת הורמונים ביתר, הגורמים לנזק.
יכולת לעבור התמרה ממאירה – אדנוקרצינומה.
מיקומים שונים של אדנומות

אדנומה בהיפופיזה, יכולה להיות קטנה (מיקרואדנומה) ללא נזק לרקמות או גדולה הלוחצת על הבלוטה וגורמת להפרעה בפעילותה. נזק לראייה יכול להיגרם על ידי לחץ האדנומה על תצלובת עצב הראיה הנמצאת בסמוך. בתחילה יש נזק לשדה הראייה הצדדי (Bitemporal Hemianopsia) וללא טיפול יכול להיגרם עיוורון שלם.
האדנומה יכולה להפריש הורמון גדילה. אם זה קורה בתקופת הגדילה מתפתחת ענקות (Gigantism) ואם זה לאחר מכך מתפתחת מחלת הגידלון (אקרומגליה). האדנומה יכולה להפריש פרולקטין (פרולקטינומה). ליתר פרולקטין בדם יש השפעה שלילית על מערכת הפריון ומערכות נוספות. האדנומה יכולה להפריש ACTH ולגרום למחלת קושינג.
אדנומה במעי הגס מהווה את התשתית של הפוליפ האדנומטוטי ששכיחותו גבוהה ויש לו נטייה להשתנות ממארת. רוב הקרצונומות של המעי הגס מקורן בפוליפים וזה מהווה את הבסיס המדעי לגילוי מוקדם של סרטן המעי הגס על ידי בדיקת דם סמוי בצואה וקולונוסקופיה. אדנומה יכולה להופיע גם במעי הדק, דרכי המרה ובתוספתן.
אדנומה ביותרת הכליה: יכולה להפריש קורטיזול ולפתח את תסמונת קושינג או אלדוסטרון (היפראלדוסטרוניזם ראשוני - תסמונת על שם קון).
אדנומה בבלוטת יותרת התריס, מפרישה PTH וגורמת להיפר-פראתיירואידיזם ראשוני.
אדנומה של בלוטת התריס יכולה להיות פעילה ולגרום ליתר פעילות של הבלוטה.
אדנומה בבלוטת יותרת המוח, מפרישה פרולקטין. מכונה גם פרולקטינומה.
אדנומה בשד מופיעה עם תהליך לייפתי (פיברוזיס) ונקראת פיברואדנומה.
אדנומות יכולות להופיע גם בכבד, כליה, בלוטות הרוק ובלוטות החלב בעור.
אדנוזין

|  נתונים כימיים |
| --- | --- |
 מסה מולרית:  267.097 יחידת מסה אטומית מאוחדת 
 מזהים
 קוד ATC:  C01EB10 
 מספר CAS:  58-61-7
 PubChem:  60961
 ChemSpider:  54923
 
אדנוזין
אַדֶנוֹזִין הוא נוקלאוטיד המכיל בסיס מסוג אדנין וסוכר מסוג ריבוז (ריבופורנוז) המחוברים יחד בקשר β-N9-קשר גליקוזידי.
האדנוזין הוא אחת מאבני הבניין של חומצות הגרעין.
נוירומודולטור העולה בעקבות הפירוק המטבולי של גליקוגן ובעל השפעה מעכבת על עירות. הצטברותו במהלך היום מעלה פעימות דלתא בלילה שלמחרת.
התרופה שייכת למשפחת התרופות האנטיאריתמיות. מדכאת את זרימת הסידן לתאים על מנת לגרום יציבות יתר לתאים ודיכוי הקצב העוצמתי. התוצאה מורגשת במיוחד בעיכוב ההולכה של קשר הפרוזדור והחדר (AV node) והעלאת משך הזמן של התקופת הרפקטורית על מנת להפחית מהירות הולכה. 
לתרופה זו השפעה מועטה על הקשר הגת והעלייה (SA node). בנוסף מרחיבה כלי דם כליליים והיקפיים ומפחיתה את עוצמת ההתכווצות של שריר הלב. 
לתרופה אופן מתן ייחודי.
שימוש במקרי PSVT

תרופת הבחירה ברפואה דחופה במקרים של טכיקרדיה על חדרית התקפית (PSVT), כדוגמת AVNRT ו-AVRT, אז היא מוזרקת ישירות לווריד (IV). התרופה חוסמת לחלוטין את ההולכה בקשר הפרוזדור והחדר למשך מספר שניות וכך מאפשרת לקוצב הראשי להפסיק את הפעילות של הקוצב הלא תקין. על ידי פעולה זו נפסקת ההפרעה וכך מתאפשר ללב לחזור לפעילותו התקינה.
ראו גם

אדנוזין טריפוספט (ATP)
אדנוזין מונופוספט
אדנוזין דיפוספט (ADP)
אבו קש

| --- | --- |

 טריטוריה:  הרשות הפלסטינית הרשות הפלסטינית
 נפה:  רמאללה ואל-בירה
 גובה:  763 מטרים
 אוכלוסייה:  ‏
  ‑ בכפר:  1,404 (2007)
 קואורדינטות:  31°57′04″N 35°11′03″E﻿ / ﻿31.951111111111°N 35.184166666667°E﻿ / 31.951111111111; 35.184166666667 
 אזור זמן:  UTC +2
  מפת מיקום  מפה מפורטת   (למפת גוש דן מוגדלת) אבו קש(למפת גוש דן רגילה) אבו קש(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אבו קש(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אבו קש  he tabBackground:;tabBorder:#aaa;defaultTab:0;
 
אַבּוּ קַשׁ (ערבית: أبو قش) הוא כפר פלסטיני מוסלמי, בנפת רמאללה אל-בירה, כ-6 ק"מ צפונית לרמאללה וכק"מ אחד דרומית לאוניברסיטת ביר זית. הכפר שוכן בגובה 765 מטר מעל פני הים.
מקור השם

וילנאי מעלה סברה שזה היה מקום היישוב "בית מקושש", או בית קושש" שממנה באה משפחת כוהנים.
בפי מועצת הכפר (בשנת 2012) היו שלוש סברות למקור השם:
א. אבו קָש בערבית פירושו מקור החיטה והשעורה.
ב. התושבים הראשונים במקום היו ממרוקו וזה היה שם הכפר שלהם.
ג. הכפר נקרא על שם אדם שזה היה שמו.
היסטוריה

בכפר אותרו שני קברים מהתקופה הביזנטית וכן שרידי מבנים מהתקופה הביזנטית והממלוכית.
ממזרח לכפר נמצאת חורבה גדולה ובה שרידי מבנים עתיקים, חרסים, בורות מים ומערות קבורה חצובים בסלע.
אבשנת 1863 ביקר בכפר ויקטור גרן ותיאר אותו כ"כפר בן 20 בתים, הממוקם על גבעה גבוהה, שמדרונותיה מכוסים בחלקם בגפנים, עצי זית ועצי תאנה".
תושבי הכפר סבורים שהכפר נוסד לפני כ-500 שנה על ידי אנשים שמוצאם מירדן.
אוכלוסייה

| 0 | 1 | 2 |
| --- | --- | --- |
מפקדי אוכלוסין - אבו קש
| שנה | תושבים | מקור |
| 1922 | 171 |  |
| 1931 | 246 (*) |  |
| 1945 | 300 |  |
| 1961 | 510 |  |
| 1982 | 530 |  |
| 1987 | 730 |  |
| 1997 | 1,102 |  |
| 2017 | 2,237 |  |
(*) בכפר היו 49 בתים מאוכלסים.
קרקעות

בסקר הקרקעות שנערך על ידי המנדט הבריטי, בשנת 1945, נמצא ששטח הכפר היה 4,751 דונם. מתוכם: הכפר היה בנוי על 42 דונם, לחקלאות שמשו 2,613 דונם והיתר - 2,096 דונם היו אדמות בּוּר.
מועצת הכפר טוענת שהשטח הוא 4,900 דונם.
לאחר הסכמי אוסלו בשנת 1995, 4,892 דונם, שהם 99.8% מאדמת הכפר סווגו כשטח B וְ 8 דונם, שהם 0.2% סווגו כשטח C.
תשתיות

חשמל: הכפר חובר לרשת החשמל, בשנת 1980.
מים: הכפר חובר לרשת המים בשנת 1978.
ביוב: אין בכפר רשת ביוב והתושבים מפנים שפכים לבורות ספיגה.